Legal Document

Category: 38

Text:
47. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 115958/7870/23012 της 19 Νοεμ./19 Δεκ. 1970 (ΦΕΚ Β΄ 914) Περί τροποποιήσεως και συμπληρώσεως της υπ’ αριθ. 19406/2376/850/25.2.1969 αποφάσεως «περί χορηγήσεως αδειών γομωτών - πυροδοτών διατρημάτων και αποκολλητών επισφαλών όγκων». Έχοντες υπ’ όψιν: 1.Τας διατάξεις του άρθρ. 26 του Ν.Δ. 4029/1959 «περί αργούντων μεταλλείων» και ειδικώτερον την παρ. 6 του άρθρου τούτου. 2.Την υπ’ αριθ. 19406/2376/850/25.2.1969 ημετέραν απόφασιν «περί χορηγήσεως αδειών γομωτών - πυροδοτών διατρημάτων (φουρνέλλων) και αποκολλητών επισφαλών όγκων. 3.Την υπ’ αριθ. 91533/5427/1.9.67 κοινήν απόφασιν του _Αντιπροέδρου της Κυβερνήσεως και Υπουργών Οικονομικών και Βιομηχανίας «περί διατηρήσεως συμβουλίων, επιτροπών κλπ. Υπουργείου Βιομηχανίας και των εξ αυτού εξαρτωμένων ή ελεγχομένων Νομικών Προσώπων» και ειδικώτερον την παρ. 6 αυτής. 4.Την υπ’ αριθ. 12274/6.2.68 απόφασιν της Γραμματείας της Γενικής Δ/νσεως Ι, δι ης ωρίσθη η σύνθεσις της Επιτροπής Ηλεκτρισμού Αθηνών. 5.Την υπ’ αριθ. 854/22.7.1970 γνωμοδότησιν του Νομικού Συμβουλίου του Κράτους, ως και την υπ’ αριθ. 856/22.7.70 ομοίαν τοιαύτην του ιδίου Συμβουλίου. 6.Την εις τα μεταλλεία και λατομεία υφισταμένην κατάστασιν. 7.Την διαπιστωθείσαν ανάγκην τροποποιήσεως και συμπληρώσεως της εν τη ανωτέρω παρ. 2 αναφερομένης αποφάσεως επί τω τέλει επιταχύνσεως της διαδικασίας προς χορήγησιν των εν θέματι αδειών. (Αντί των σελ. 525 - 576,10(β) Σελ. 525(α) Τεύχος 528 - Σελ. 45 Μεταλλευτικός Κώδικας 13.Μ.α.45-47 8.Το υπ’ αριθ. 102423/8.12.1969 έγγραφον του Υπουργείου Εργασίας, αποφασίζομεν: Τροποποιούμεν και συμπληρούμεν την προμνησθείσαν υπ’ αριθ. 19406/2376/850/25.2.69 απόφασιν ημών, ως κάτωθι: Άρθρ.9.-α)Αι ανωτέρω άδειαι υπόκεινται ανά διετίαν εις θεώρησιν υπό των Προέδρων των κατά τόπους οικείων Επιτροπών ή υπό του Διευθυντού της Δ΄ Δ/νσεως της Γενικής Δ/νσεως Μεταλλείων. Απαραίτητον δικαιολογητικόν δια την ανανέωσιν αδείας γομωτού πυροδότου διατρημάτων είναι η υποβολή υπό του ενδιαφερομένου βεβαιώσεως της οικίας Αστυνομικής Αρχής, ότι ο ενδιαφερόμενος εξακολουθεί να διέπεται υπό υγιών φρονημάτων. β)Άδειαι μη προσκομισθείσαι προς θεώρησιν μετά παρέλευσιν 2 διετιών από της ημερομηνίας εκδόσεως ή της τελευταίας θεωρήσεως τούτων καθίστανται άκυροι και οι κάτοχοι τούτων θεωρούνται ως στερούμενοι των σχετικών αδειών. Άρθρ.10.-Αι δια της παρούσης αποφάσεως χορηγούμεναι άδειαι αφαιρούνται και θεωρούνται ως άκυροι και ουδόλως υφιστάμεναι, οσάκις οι κάτοχοι αυτών κατά την διάρκειαν ασκήσεως ειδικότητός των εν τοις Μεταλλείοις ή λατομείοις τιμωρηθώσιν υπό των Δικαστηρίων δι’ αξιοποίνους πράξεις βαθμού πλημμελήματος ή κακουργήματος ή αντεθνικών ενεργειών αλλοιουσών το ποινικόν των μητρώον. «Πλην όμως εναπόκειται εις την διακριτικήν εξουσίαν της Διοικήσεως, ήτις, συνεκτιμώσα το κατά περίπτωσιν διαπραχθέν αδίκημα εν σχέσει προς την επιτελουμένην εργασίαν γομωτού-πυροδότου ή ξεσκαρωτού επισφαλών όγκων, αποφαίνεται περί της δυνατότητος ή μη χορηγήσεως ή ανακλήσεως των ως ύπερθεν αδειών εις περιπτώσεις προσκομίσεως υπό του υποψηφίου μη λευκού ποινικού μητρώου ή  διαπράξεως υπό αδειούχου τινός αξιοποίνου πράξεως κατά τα ανωτέρω». Η ανωτέρω εντός « » παράγραφος προσετέθη δια της παρ. β΄ , της υπ’ αριθ. 33350/6363/1374 της 15/22 Οκτ. 1973 (ΦΕΚ Β΄ 1264) αποφ. Υπ. Βιομηχανίας. Άρθρ.11.-Ο τύπος των χορηγουμένων αδειών παραμένει ο ορισθείς δια της υπ’ αριθ. 64679/1960 αποφάσεως ημών. Άρθρ.12.-Αι δια της υπ’ αριθ. 7139/25.1.66 ημετέρας εγκυκλίου παρεχόμεναι οδηγίαι προς τους Νομάρχας του Κράτους, σχετικώς με τον τρόπον διενεργείας των εξετάσεων των υποψηφίων γομωτών-πυροδοτών διατρημάτων και αποκολλητών επισφαλών όγκων, τον έλεγχον των απαιτουμένων δικαιολογητικών κλπ. εξακολουθούν ισχύουσαι. Αρθρ.13.-Η υπ’ αριθ. 19406/2376/850/25.2.69 απόφασις ημών παύει ισχύουσα από σήμερον. Άρθρ.14.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Άρθρ.15.-Η παρούσα δημοσιευθήτω εις την Εφημερίδα της Κυβερνήσεως. Άρθρ.1.-Οι εν τοις μεταλλείοις και λατομείοις απασχολούμενοι εις την γόμωσιν και πυροδότησιν διατρημάτων (φουρνέλλων), ως και εις την αποκόλλησιν επισφαλών όγκων (ξεσκάρωμα), δέον όπως κέκτηνται ειδικής προς τούτο αδείας. Άρθρ.2.-Δια την απόκτησιν τοιαύτης αδείας απαιτείται, όπως οι ενδιαφερόμενοι υποβάλωσιν εις την οικείαν επιτροπήν του άρθρ. 26 του Ν.Δ. 4029/59 τα κάτωθι δικαιολογητικά: α)Αίτησιν δεόντως χαρτοσημασμένην εις ην θα αναγράφωνται το ονοματεπώνυμον, το όνομα πατρός, ο τόπος και το έτος γεννήσεως, η μόνιμος κατοικία, ο αριθμός ταυτότητος και η εκδούσα Αρχή ταύτης, ως και η κατηγορία της αιτουμένης αδείας (γομωτού - πυροδότου ή αποκολλητού επισφαλών όγκων δι’ υπόγεια ή επιφανειακά έργα ή και αμφότερα). β)Πιστοποιητικόν Δήμου ή Κοινότητος περί εγγραφής εις το Μητρώον Αρρένων ή απόσπασμα του παρά τω Υπουργείω Εσωτερικών Γενικού Μητρώου Αρρένων. γ)Πιστοποιητικόν Ποινικού Μητρώου. δ)Πιστοποιητικόν Κοινωνικών Φρονημάτων μόνον δια την χορήγησιν αδείας γομωτού - πυροδότου. ε)Πιστοποιητικόν προϋπηρεσίας εκδιδόμενον υπό του εργοδότου, θεωρημένον δια την γνησιότητα της υπογραφής και την ακρίβειαν του περιεχομένου υπό της οικείας Αστυνομικής Αρχής, ή του οικείου Επόπτου Εργασίας. Εις το πιστοποιητικόν προϋπηρεσίας δέον ν’ αναφέρεται η ειδικότης της εργασίας και ο ακριβής χρόνος απασχολήσεως εις εκάστην ειδικότητα, δι’ αναγραφής των σχετικών ημερομηνιών προσλήψεως και απασχολήσεως. Εις περίπτωσιν καθ’ ην ο αιτούμενος την απόκτησιν της αδείας ειργάσθη δι’ ίδιον λογαριασμόν ως εργοδότης, αντί του ανωτέρω πιστοποιητικού αρκεί υπεύθυνος δήλωσις του ιδίου επί σφραγιστού χάρτου συντεταγμένη κατά τας διατάξεις του άρθρ. 1 του Ν.Δ. 105/69 «περί ατομικής ευθύνης του δηλούντος ή βεβαιούντος «και δεόντως τεθεωρημένη υπό της οικείας Αστυνομικής Αρχής δια το γνήσιον της υπογραφής του δηλούντος. Χρόνος προϋπηρεσίας διανυθείς εις ηλικίαν κάτω των 17 ετών δεν λαμβάνεται υπ’ όψιν. ζ)2 προσφάτους φωτογραφίας του ενδιαφερομένου δι’ εκάστην άδειαν. Σελ. 526(α) Τεύχος 528 - Σελ. 46 13.Μ.α.47 Μεταλλευτικός Κώδικας Άρθρ.3.-α)Αι ανωτέρω άδειαι δια την άσκησιν της εργασίας γομώσεως και πυροδοτήσεως διατρημάτων εις μεταλλεία και λατομεία χορηγούνται εις άρρενα άτομα ηλικίας 22-65 ετών και έχοντα αποδεδειγμένην πραγματικήν προϋπηρεσίαν τουλάχιστον 3 ετών εις εργασίας εξορύξεως δι’ εκρηκτικών υλών, εξ ων 2 έτη εις την ειδικότητα του γεμιστού ή βοηθού γεμιστού ή ορύκτου. β)Αποκλείεται η χορήγησις αδείας γομωτού-πυροδότου διατρημάτων εις θήλεα άτομα. γ)Δια την απόκτησιν αδείας γομωτού - πυροδότου υπογείων έργων αι ανωτέρω προϋπηρεσίαι δέον να έχωσι πραγματοποιηθή εις υπογείους εργασίας, δια δε την απόκτησιν αδείας γομωτού – πυροδότου επιφανειακών έργων, ή ερευνητικών φρεάτων η ως άνω προυπηρεσία δέον να έχη πραγματοποιηθή εις επιφανειακάς εργασίας. δ)Δια τους αποφοίτους των μεταλλευτικών Σχολών και δια τους υποψηφίους γομωτάς - πυροδότας, οίτινες έχουσιν υποστή επιμόρφωσιν κατά το σύστημα ταχυρύθμου εκπαιδεύσεως. Τ.W.Ι. η ανωτέρω προϋπηρεσία μειούται αντιστοίχως εις το ήμισυ. «Επίσης η ως άνω προϋπηρεσία μειούται εις το ήμισυ προκειμένου περι εργαζομένων εις τας υπό της παρ. α΄ προβλεπομένας εργασίας υπό την άμεσον εποπτείαν μηχανικού μεταλλείων καθ’ όλον το υπ’ όψιν χρονικόν διάστημα. Εις την περίπτωσιν ταύτην πλέον των υπό του άρθρ. 2 προβλεπομένων δικαιολογητικών δέον όπως υποβάλλεται υπεύθυνος δήλωσις μηχανικού μεταλλείων, συντασσομένη συμφώνως προς τας διατάξεις του Ν.Δ. 105/1969, δι’ ης θα βεβαιούται α)το είδος της υπό του υποψηφίου παρασχεθείσης εργασίας, β)χρονικά διαστήματα κατά τα οποία επετελέσθη η εργασία αύτη υπό την άμεσον επίβλεψιν του υπευθύνως δηλούντος, γ)το εργοτάξιον εις ο έλαβεν χώραν η εν λόγω εργασία και δ)η ικανότης του υποψηφίου δια την καλήν και ασφαλήν εκτέλεσιν της εργασίας περί ης η αιτουμένη άδεια».  Το ανωτέρω εντός « » εδάφιον προσετέθη δια της παρ. α΄, της υπ’ αριθ. 33350/6363/1374 της 15/22 Οκτ. 1973 (ΦΕΚ Β΄ 1264) αποφ. Υπ. Βιομηχανίας. ε)Οι κεκτημένοι άδειαν γομωτού - πυροδότου υπογείων έργων δύνανται να αποκτήσουν αντίστοιχον άδειαν επιφανειακών έργων εφ’ όσον έχουσιν ενός έτους πραγματικήν προϋπηρεσίαν εις επιφανειακάς εκμεταλλεύσεις. ζ)Οι κεκτημένοι άδειαν γομωτού - πυροδότου επιφανειακών έργων δύναται να αποκτήσουν αντίστοιχον άδειαν υπογείων έργων, εφ’ όσον έχουσιν ενός έτους πραγματικήν προϋπηρεσίαν εις υπογείους εκμεταλλεύσεις. η)Δια τους αποφοίτους μεταλλευτικών Σχολών και δια τους υποψηφίους γομωτάς - πυροδότας, οίτινες έχουσιν υποστή επιμόρφωσιν κατά το σύστημα ταχυρύθμου εκπαιδεύσεως Τ.W.I. η ως άνω απαιτουμένη προϋπηρεσία δια την απόκτησιν αντιστοίχων αδειών μειούται εις το ήμισυ. θ)Δια την απόκτησιν αδείας γομωτού -πυροδότου δι’ ηλεκτρικών εναυστήρων οι υποψήφιοι εξετάζονται ειδικώς προς τούτο και χορηγούνται εις αυτούς ειδικαί άδειαι. Άρθρ.4.-α)Αι ειδικαί άδειαι δια την άσκησιν της εργασίας αποκολλητού επισφαλών όγκων εις μεταλλεία και λατομεία χορηγούνται εις άρρενα άτομα ηλικίας 20 - 65 ετών και έχοντα αποδεδειγμένην πραγματικήν προϋπηρεσίαν τουλάχιστον 2 ετών εις την ειδικότητα ταύτην, ή 3 ετών εις οιασδήποτε εργασίας εξορύξεως. β)Αποκλείεται η χορήγησις αδείας αποκολλητού επισφαλών όγκων εις θήλεα άτομα. γ)Δια την απόκτησιν αδείας αποκολλητού επισφαλών όγκων υπογείων έργων αι ανωτέρω προϋπηρεσίαι δέον να έχωσι πραγματοποιηθή εις υπογείους εργασίας, δια δε την απόκτησιν αδείας αποκολλητού επισφαλών όγκων επιφανειακών έργων η ως άνω προϋπηρεσία δέον να έχη πραγματοποιηθή εις επιφανειακάς εργασίας. δ)Δια τους αποφοίτους των μεταλλευτικών Σχολών ή τους υποψηφίους αποκολλητάς επισφαλών όγκων οίτινες έχουσιν υποστή επιμόρφωσιν κατά το σύστημα ταχυρρύθμου εκπαιδεύσεως Τ.W.I. η ανωτέρω προϋπηρεσία μειούται εις το ήμισυ. «Επίσης η ως άνω προϋπηρεσία μειούται εις το ήμισυ προκειμένου περί εργαζομένων εις τας υπό της παρ. α΄ προβλεπομένας εργασίας υπό την άμεσον εποπτείαν μηχανικού μεταλλείων καθ’ όλον το υπ’ όψιν χρονικόν διάστημα. Εις την περίπτωσιν ταύτην πλέον των υπό του άρθρ. 2 προβλεπομένων δικαιολογητικών δέον όπως υποβάλλεται υπεύθυνος δήλωσις μηχανικού μεταλλείων, συντασσομένη συμφώνως προς τας διατάξεις του Ν.Δ. 105/1969, δι’ ης θα βεβαιούται, α)το είδος της υπό του υποψηφίου παρασχεθείσης εργασίας, β)χρονικά διαστήματα κατά τα οποία επετελέσθη η εργασία αύτη υπό την άμεσον επίβλεψιν του υπευθύνως δηλούντος, γ)το εργοτάξιον εις ο έλαβεν χώραν η εν λόγω εργασία και δ)η ικανότης του υποψηφίου δια την καλήν και ασφαλήν εκτέλεσιν της εργασίας περί ης η αιτουμένη άδεια». Το ανωτέρω εντός « » εδάφιον προσετέθη δια της παρ. α΄, της υπ’ αριθ. 33350/6363/1374 της 15/22 Οκτ. 1973 (ΦΕΚ Β΄ 1264) αποφ. Υπ. Βιομηχανίας. ε)Οι κεκτημένοι άδειαν αποκολλητού επισφαλών όγκων υπογείων έργων, δύνανται να αποκτήσουν αντίστοιχον άδειαν    επιφανειακών     έργων   εφ’  (Αντί της σελ. 576,11) Σελ. 576,11(α) Τεύχος 506 - Σελ. 17 Μεταλλευτικός Κώδικας 13.Μ.α.47 όσον έχουσιν ενός έτους πραγματικήν προϋπηρεσίαν, εις επιφανειακάς εκμεταλλεύσεις. ζ)Οι κεκτημένοι άδειαν αποκολλητού επισφαλών όγκων επιφανειακών έργων δύνανται να αποκτήσουν αντίστοιχον άδειαν υπογείων έργων εφ’ όσον έχουσιν ενός έτους πραγματικήν προϋπηρεσίαν εις υπογείους εκμεταλλεύσεις. η)Δια τους αποφοίτους μεταλλευτικών Σχολών και δια τους υποψηφίους αποκολλητάς επισφαλών όγκων, οίτινες έχουσιν υποστή επιμόρφωσιν κατά το σύστημα ταχυρύθμου εκπαιδεύσεως Τ.W.Ι. η ως άνω απαιτουμένη προϋπηρεσία δια την απόκτησιν αντιστοίχων αδειών μειούται εις το ήμισυ. Αρθρ.5.-α)Οι υποψήφιοι προς απόκτησιν των κατά τα ανωτέρω ειδικών αδειών θα υπόκεινται εις εξέτασιν προφορικήν ενώπιον των αρμοδίων Επιτροπών επί των εξής θεμάτων: 1.Περί του τρόπου εκτελέσεως της εργασίας γομώσεως πυροδοτήσεως διατρημάτων (φουρνέλλων) ή αποκολλήσεως επισφαλών όγκων (ξεσκάρωμα). 2.Περί μέτρων ασφαλείας και υγιεινής των εργαζομένων εις τα μεταλλεία και λατομεία, συμφώνως προς τον Κανονισμόν Μεταλλευτικών εργασιών. 3.Γενικώς περί εκρηκτικών υλών και του τρόπου πυροδοτήσεως, προκειμένου περί χορηγήσεως αδείας γομωτού. β)Η οικεία Επιτροπή δύναται να υποβάλη τους εξεταζομένους και εις πρακτικήν δοκιμασίαν. γ)Εν περιπτώσει απορρίψεως του υποψηφίου επαφίεται εις την κρίσιν της Επιτροπής ο καθορισμός του χρόνου της επανεξετάσεώς του. Άρθρ.6.-Δια τους διπλωματούχους Μηχανικούς Μεταλλείων ή διπλωματούχους Μηχανικούς Μεταλλείων Μεταλλουργούς μέλη του Τ.Ε.Ε. δεν απαιτείται άδεια προς εκτέλεσιν γομώσεως πυροδοτήσεως διατρημάτων και αποκολλήσεως επισφαλών όγκων. Άρθρ.7.-α)Εις τους διπλωματούχους Μηχανικούς ετέρων κλάδων μέλη του Τ.Ε.Ε. χορηγούνται αι προρρηθείσαι άδειαι υπογείων ή επιφανειακών έργων επί τη υποβολή κεκυρωμένου αντιγράφου ή φωτοαντιγράφου του διπλώματος ή της αδείας ασκήσεως επαγγέλματος, ως και υπευθύνου δηλώσεως επί σφραγιστού χάρτου συντεταγμένης κατά τας διατάξεις του άρθρ. 1 του Ν.Δ. 105/69 «περί ατομικής ευθύνης του δηλούντος ή βεβαιούντος», δεόντως τεθεωρημένης υπό της οικείας Αστυνομικής Αρχής δια το γνήσιον της  Σελ. 576,12(α) Τεύχος 506 - Σελ. 18 υπογραφής του δηλούντος και εξ ης να προκύπτη ότι έχουσιν επιβλέψει επί εν έτος τουλάχιστον αντιστοίχως (υπογείους ή επιφανειακάς) μεταλλευτικάς ή λατομικάς εργασίας. β)Ειδικώτερον δια τους διπλωματούχους πολιτικούς μηχανικούς τους επιθυμούντας την απόκτησιν αδείας γομωτού - πυροδότου διατρημάτων ή αποκολλητού επισφαλών όγκων δια την εκτέλεσιν εργασιών εις λατομεία κοινών λίθων, δεν απαιτείται η υποβολή της ανωτέρω βεβαιώσεως. 13.Μ.α.47 Μεταλλευτικός Κώδικας Άρθρ.8.-α)Ο Προϊστάμενος της Δ/νσεως Τεχνικής Επιβλέψεως και Ελέγχου της Γενικής Δ/νσεως Μεταλλείων εξουσιοδοτείται όπως υπογράψη αντί ημών τας χορηγουμένας αδείας βάσει των διαβιβαζομένων αποτελεσμάτων υπό των Νομαρχιακών Επιτροπών. β)Αι κατά την ως άνω παρ. α΄ Επιτροπαί δέον, όπως διαβιβάζουν εις την ανωτέρω υπηρεσίαν το πρακτικόν εις ο θα αναγράφωνται αι κατηγορίαι των αδειών δι’ ας εκρίθησαν ικανοί οι υποψήφιοι (άδειαι γομωτών-πυροδοτών ή αποκολλητών επιφανειακών ή υπογείων έργων δι’ ηλεκτρικάς ή μη πυροδοτήσεις), ως και τα πλήρη στοιχεία τούτων (ονοματεπώνυμον, όνομα πατρός, τόπος και έτος γεννήσεως, αριθμός αστυνομικής ταυτότητος) μετά των δικαιολογητικών προϋπηρεσίας και δύο φωτογραφιών των υποψηφίων επί της οπισθίας όψεως των οποίων θα αναγράφηται το ονοματεπώνυμον του υποψηφίου και θα τίθεται η σφραγίς της Υπηρεσίας.